CELEX: 51998PC0659
Language: da
Date: 1998-11-17
Title: Ændret forslag til Rådets afgørelse om indgåelse på Det Europæiske Fællesskabs vegne, hvad angår anliggender under dets kompetence, af resultaterne af Verdenshandelsorganisationens forhandlinger om finansielle tjenesteydelser

Avis juridique important

|

51998PC0659

Ændret forslag til Rådets afgørelse om indgåelse på Det Europæiske Fællesskabs vegne, hvad angår anliggender under dets kompetence, af resultaterne af Verdenshandelsorganisationens forhandlinger om finansielle tjenesteydelser  /* KOM/98/0659 endelig udg. - CNS 98/0239 */  

EF-Tidende nr. C 400 af 22/12/1998 s. 0026

Forslag til Rådets afgørelse om indgåelse på Det Europæiske Fællesskabs vegne, hvad angår anliggender under dets kompetence, af resultaterne af Verdenshandelsorganisationens forhandlinger om finansielle tjenesteydelser (98/C 400/06) (EØS-relevant tekst) KOM(1998) 659 endelig udg. - 98/0317(ACC)(Forelagt af Kommissionen den 17. november 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 54, 57, 63, 66, 73b til 73f, 99, 100, 100a og 113 sammenholdt med artikel 228, stk. 2, andet punktum, og artikel 228, stk. 3, første afsnit,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Marrakesh-overenskomsten om oprettelse af Verdenshandelsorganisationen og de dertil knyttede aftaler samt ministerbeslutninger og -erklæringer og forståelsen om indrømmelser vedrørende finansielle tjenesteydelser blev godkendt ved Rådets afgørelse af 22. december 1994;de indrømmelser generelt vedrørende finansielle tjenesteydelser, som Kommissionen har forhandlet om på Det Europæiske Fællesskabs og dets medlemsstaters vegne, udgør et tilfredsstillende og afbalanceret forhandlingsresultat;den 12. december 1997 godkendte Rådet med forbehold af endelig godkendelse efter afslutning af de interne procedurer De Europæiske Fællesskabers og deres medlemsstaters endelige liste over indrømmelser (GATS/SC/31/Suppl. 4) og bemyndigede Kommissionen til at forelægge denne liste på Det Europæiske Fællesskabs og dets medlemsstaters vegne for WTO;samtidig bemyndigede Rådet Kommissionen til på Det Europæiske Fællesskabs og dets medlemsstaters vegne at godkende resultatet af forhandlingerne om femte protokol til GATS (S/L/45), beslutningen om vedtagelse af protokollen (S/L/44) og beslutningen om indrømmelser vedrørende finansielle tjenesteydelser (S/L/50);Fællesskabets kompetence til at indgå internationale aftaler følger ikke blot af udtrykkelige traktatbestemmelser men også af andre bestemmelser i traktaten og af retsakter vedtaget af Fællesskabets institutioner på basis af disse bestemmelser;hvor der er vedtaget EF-bestemmelser til at virkeliggøre traktatens mål, må medlemsstaterne ikke uden for de fælles institutioner gøre indrømmelser, der kan påvirke disse regler eller ændre deres anvendelsesområde;nogle af indrømmelserne vedrørende finansielle tjenesteydelser henhører under Fællesskabets kompetence i medfør af artikel 113 i traktaten; andre indrømmelser vedrørende finansielle tjenesteydelser påvirker endvidere EF-regler, der er vedtaget på basis af artikel 54, 57, 63, 66, 99, 100 og 100a og er derfor alene et anliggende for Fællesskabet;det er særlig berettiget at anvende traktatens artikel 100 som retsgrundlag for denne afgørelse, idet ovennævnte indrømmelser vedrørende finansielle tjenesteydelser påvirker Rådets direktiv 90/434/EØF af 23. juli 1990 om en fælles beskatningsordning ved fusion, spaltning, tilførsel af aktiver og ombytning af aktier vedrørende selskaber i forskellige medlemsstater og Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater, som bygger på traktatens artikel 100;hvad angår indrømmelserne vedrørende kapitalbevægelser på listen over Fællesskabets og medlemsstaternes specifikke indrømmelser har Fællesskabet, således som EF-retten står i øjeblikket, generel kompetence; medlemsstaterne har dog fortsat kompetence til at handle inden for de grænser, der er fastlagt ved traktatens artikel 73c;overenskomsten om oprettelse af Verdenshandelsorganisationen og protokollerne til den almindelige overenskomst om handel med tjenesteydelser vil i kraft af deres art ikke kunne indbringes direkte for Fællesskabets eller medlemsstaternes domstole -TRUFFET FØLGENDE AFGØRELSE:Eneste artikel 1. Femte protokol til den almindelige overenskomst om handel med tjenesteydelser, som vedrører finansielle tjenesteydelser (S/L/45), godkendes herved på Det Europæiske Fællesskabs vegne, hvad angår den del af den, som henhører under Det Europæiske Fællesskabs kompetence.2. Teksten til femte protokol sammen med Fællesskabets og dets medlemsstaters liste over de specifikke indrømmelser (GATS/SC/31/Suppl. 4) og liste over undtagelser fra artikel II i den almindelige overenskomst om handel med tjenesteydelser (GATS/EL/31) vedrørende finansielle tjenesteydelser er knyttet til denne afgørelse tillige med følgende beslutninger:- beslutning vedtaget af Udvalget for Handel med Finansielle Tjenesteydelser om vedtagelse af femte protokol til den almindelige overenskomst om handel med tjenesteydelser (S/L/44)- beslutning vedtaget af Rådet for Handel med Tjenesteydelser af december 1997 om indrømmelser vedrørende finansielle tjenesteydelser (S/L/50).3. Formanden for Rådet bemyndiges til at udpege den person, der er beføjet til at undertegne femte protokol til den almindelige overenskomst om handel med tjenesteydelser med bindende virkning for Det Europæiske Fællesskab, hvad angår den del af protokollen, som henhører under Fællesskabets kompetence.